Тыкуэнтет зимыIэ… тыкуэн
БлэкIа лIэщIыгъуэм и 60 гъэхэм СССР-м коммунизмэр ухуэным апхуэдизу куэд щытражыIыхьырти, цIыхухэм ар я лъым хыхьат. ГъащIэм къыщыхъу щIэ псоми халъагъуэрт «къэкIуэну зэман нэхум» и нэщэнэхэр. Абыхэм ящыщ зыуэ щытащ мыри.
КЪУАЖЭХЭМ къыщызэрагъэпэщырт «Iэщыхъуэ къалэ цIыкIухэр» — зы щIыпIэм щаухуэрт жэм къашхэр, шкIэхэр, IэщIэвыщIэхэр щаIыгъ фермэхэр, абыхэм щылажьэхэр зыщIэсынухэр. Арат къалэ цIыкIу хъужри. Зыгуэрхэм къалъытащ тыкуэни щыIэн хуейуэ. АрщхьэкIэ щэхуакIуэхэр куэдтэкъым, улахуэ епту сатуущI пIыгъынуи къезэгъыртэкъым.
Апхуэдэу щыхъум, тыкуэнхэр къызэIуахыу щIадзащ… тыкуэнтет щIэмыту. ЦIыхухэм я зэхэщIыкIырт, я хьэрэмыгъэншагъэрт зытращIыхьыр. Тхьэмахуэм зэ къакIуэурэ, автолавкэм къишэрт джанэ, вакъэ, тутын, сабын, фошыгъу, мафIэдз, н. къ. Я уасэхэри тетхат. Iэщыхъуэхэм ахэр къащтэрт, хуэзэ ахъшэр тралъхьэрти, къыщIэкIыжырт. ИужькIэ апхуэдэ тыкуэн телъыджэхэр колхоз хьэмхэми щылажьэ хъуат.
ГъэщIэгъуэнщ, ауэ къэхъуауэ ящIэжыркъым абыхэм хьэпшып щыщIа- дыгъукIа. Зыри хуейтэкъым имей къищтэну.
Иджы-щэ? Апхуэдэ тыкуэн мы зэманым щыIэну уи нэгу къыпхущIэгъэхьэнукъым. Зы масти къыщIанэну пIэрэт?!
БЕСЛЪЭНЕЙ ТIутIэ.
